xml version="1.0" encoding="UTF-8"?


Den Europæiske Unions C 374A/5. n


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 374A |
| European flag | | |
| Dansk udgave | Meddelelser og oplysninger | 63. årgang 5. november 2020 |

---

| | | |
| --- | --- | --- |
| Indhold | | Side |
| | V   Øvrige meddelelser | |
| | ADMINISTRATIVE PROCEDURER | |
| | Det Europæiske Personaleudvælgelseskontor (EPSO) | |
| 2020/C 374 A/01 | [Tillæg til meddelelse om almindelig udvælgelsesprøve — EPSO/AD/372/19 — Administratorer inden for revision (AD 5/AD 7) ( EUT C 156 A af 7.5.2019 )](http://publications.europa.eu/resource/uriserv/OJ.CA.2020.374.01.0001.01.DAN.xhtml) | [1](#CA2020374DA.01000101.doc) |
| 2020/C 374 A/02 | [Tillæg til meddelelse om almindelig udvælgelsesprøve — EPSO/AD/374/19 — Administratorer (AD 7) inden for følgende områder: 1. Konkurrenceret, 2. Finansret, 3. Lovgivning vedrørende Den Økonomiske og Monetære Union, 4. Finansielle regler vedrørende EU's budget, 5. Beskyttelse af euromønter mod falskmøntneri ( EUT C 191 A af 6.6.2019 )](http://publications.europa.eu/resource/uriserv/OJ.CA.2020.374.01.0003.01.DAN.xhtml) | [3](#CA2020374DA.01000301.doc) |

---

| | |
| --- | --- |
| DA | |

---

V Øvrige meddelelser

ADMINISTRATIVE PROCEDURER

Det Europæiske Personaleudvælgelseskontor (EPSO)

| | | | |
| --- | --- | --- | --- |
| 5.11.2020 | DA | Den Europæiske Unions Tidende | CA 374/1 |

---

Tillæg til meddelelse om almindelig udvælgelsesprøve — EPSO/AD/372/19 — Administratorer inden for revision (AD 5/AD 7)

([Den Europæiske Unions Tidende C 156 A af 7. maj 2019](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

Som følge af udbruddet af covid-19 var EPSO fra den 6. marts 2020 nødt til at afbryde og suspendere alle sine assessmentcenteraktiviteter i Bruxelles og Luxembourg for at sikre, at alle de fornødne forholdsregler træffes i overensstemmelse med instrukser og retningslinjer fra EU-institutionerne og de nationale myndigheder. Dette påvirkede også tilrettelæggelsen af de computerbaserede prøver, som efter planen skulle finde sted i løbet af assessmentcenterdagen. EPSO planlagde oprindeligt at genoptage assessmentcentrene i forbindelse med en række udvælgelsesprøver fra midten af september 2020. Men i betragtning af den nuværende covid-19-situation, hvor de nationale myndigheder har indført foranstaltninger, der forbyder store forsamlinger af mennesker og begrænser rejser af hensyn til folkesundheden, vil det ikke være muligt at arrangere prøver med fysisk tilstedeværelse i EPSO's bygninger inden for en overskuelig fremtid. Da multiple choice-prøverne efter planen skulle have fundet sted i løbet af assessmentcenterdagen, var EPSO tvunget til at finde alternative måder at gennemføre prøverne på. Prøverne vil derfor nu finde sted i et af EPSO's godkendte testcentre.

2.

For at afslutte de almindelige udvælgelsesprøver inden for en rimelig frist vil EPSO arrangere assessmentcenterprøverne som onlinetestning (på afstand). Online fjerntestning vil gøre det muligt for ansøgerne at tage prøverne derhjemme, på kontoret mv. uden at skulle rejse til et EPSO-testcenter. Denne type prøver vil fremover blive gennemført som online videokonferencer. Alle tekniske detaljer vil blive givet i god tid, herunder vejledning i, hvordan man tester forbindelsen inden selve prøvedagen. Indkaldelserne til prøverne offentliggøres på ansøgernes EPSO-konto. Ansøgerne bør tjekke deres EPSO-konto mindst to gange om ugen.

3.

Nogle ansøgere havde allerede gennemført assessmentcenterprøverne før den 6. marts 2020.

Resultaterne af disse prøver vil være gyldige med undtagelse af gruppeøvelsen, som vil blive erstattet af en anden prøve: et situationsbaseret interview om generelle kompetencer.

Ansøgere, som ikke har gennemført assessmentcenterprøverne før den 6. marts 2020, og som på nuværende tidspunkt ikke kan møde op og gennemføre prøverne, vil gennemføre alle deres assessmentcenterprøver på afstand over en eller flere dage.

4.

For at sikre ligebehandling skal alle ansøgere gennemføre de samme prøver. Gruppeøvelsen kan ikke gennemføres via fjerntestning på en tilfredsstillende måde. I tilfælde af tekniske problemer er der risiko for, at gruppedynamikken kompromitteres, og at de deltagende ansøgere påvirkes negativt. Derfor vil alle ansøgere (herunder dem, der allerede har deltaget i gruppeøvelsen) skulle gennemføre et situationsbaseret interview om generelle kompetencer, der i stedet vil blive organiseret som fjerntestning i form af online videokonferencer og vil tage mellem 30 og 40 minutter.

Det situationsbaserede interview om generelle kompetencer vil teste en række generelle kompetencer (analyse og problemløsning, læring og udvikling, prioritering og organisation, modstandsdygtighed, samarbejde og lederevner) gennem spørgsmål til ansøgerne om, hvordan de vil reagere i en bestemt situation. Interviewet består af et personligt onlinemøde med en uddannet interviewer, som i efter et semistruktureret manuskript giver yderligere oplysninger under samtalen.

Som hjælp til ansøgernes forberedelse vil de omkring to til tre uger inden den periode, hvor det situationsbaserede interview om generelle kompetencer vil finde sted, modtage en skriftlig opgave og baggrundsinformation. I forbindelse med opgaven vil ansøgerne blive bedt om at overtage en kollegas arbejde og påtage sig ansvaret for forskellige opgaver og situationer, der skal drøftes under samtalen. Interviewet vil også omfatte yderligere situationer, der ikke er baseret på opgaven. Ansøgerne må bruge den skriftlige opgave og baggrundsoplysningerne under samtalen.

Ansøgerne vil blive interviewet af en EU-medarbejder. To medlemmer af udvælgelseskomitéen vil observere og vurdere hver ansøgers præstation og tildele point inden for de kompetencer, der er omfattet af prøven. Intervieweren deltager ikke i vurderingen af ansøgeren.

---

| | | | |
| --- | --- | --- | --- |
| 5.11.2020 | DA | Den Europæiske Unions Tidende | CA 374/3 |

---

Tillæg til meddelelse om almindelig udvælgelsesprøve — EPSO/AD/374/19 — Administratorer (AD 7) inden for følgende områder: 1. Konkurrenceret, 2. Finansret, 3. Lovgivning vedrørende Den Økonomiske og Monetære Union, 4. Finansielle regler vedrørende EU's budget, 5. Beskyttelse af euromønter mod falskmøntneri

([Den Europæiske Unions Tidende C 191 A af 6. juni 2019](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

Som følge af udbruddet af covid-19 var EPSO fra den 6. marts 2020 nødt til at afbryde og suspendere alle sine assessmentcenteraktiviteter i Bruxelles og Luxembourg for at sikre, at alle de fornødne forholdsregler træffes i overensstemmelse med instrukser og retningslinjer fra EU-institutionerne og de nationale myndigheder. Dette påvirkede også tilrettelæggelsen af de computerbaserede prøver, som efter planen skulle finde sted i løbet af assessmentcenterdagen. EPSO planlagde oprindeligt at genoptage assessmentcentrene i forbindelse med en række udvælgelsesprøver fra midten af september 2020. Men i betragtning af den nuværende covid-19-situation, hvor de nationale myndigheder har indført foranstaltninger, der forbyder store forsamlinger af mennesker og begrænser rejser af hensyn til folkesundheden, vil det ikke være muligt at arrangere prøver med fysisk tilstedeværelse i EPSO's bygninger inden for en overskuelig fremtid. Da multiple choice-prøverne efter planen skulle have fundet sted i løbet af assessmentcenterdagen, var EPSO tvunget til at finde alternative måder at gennemføre prøverne på. Prøverne vil derfor nu finde sted i et af EPSO's godkendte testcentre.

2.

For at afslutte de almindelige udvælgelsesprøver inden for en rimelig frist vil EPSO arrangere assessmentcenterprøverne som onlinetestning (på afstand). Online fjerntestning vil gøre det muligt for ansøgerne at tage prøverne derhjemme, på kontoret mv. uden at skulle rejse til et EPSO-testcenter. Denne type prøver vil fremover blive gennemført som online videokonferencer. Alle tekniske detaljer vil blive givet i god tid, herunder vejledning i, hvordan man tester forbindelsen inden selve prøvedagen. Indkaldelserne til prøverne offentliggøres på ansøgernes EPSO-konto. Ansøgerne bør tjekke deres EPSO-konto mindst to gange om ugen.

3.

Nogle ansøgere havde allerede gennemført assessmentcenterprøverne før den 6. marts 2020.

Resultaterne af disse prøver vil være gyldige med undtagelse af gruppeøvelsen, som vil blive erstattet af en anden prøve: et situationsbaseret interview om generelle kompetencer.

Ansøgere, som ikke har gennemført assessmentcenterprøverne før den 6. marts 2020, og som på nuværende tidspunkt ikke kan møde op og gennemføre prøverne, vil gennemføre alle deres assessmentcenterprøver på afstand over en eller flere dage.

4.

For at sikre ligebehandling skal alle ansøgere gennemføre de samme prøver. Gruppeøvelsen kan ikke gennemføres via fjerntestning på en tilfredsstillende måde. I tilfælde af tekniske problemer er der risiko for, at gruppedynamikken kompromitteres, og at de deltagende ansøgere påvirkes negativt. Derfor vil alle ansøgere (herunder dem, der allerede har deltaget i gruppeøvelsen) skulle gennemføre et situationsbaseret interview om generelle kompetencer, der i stedet vil blive organiseret som fjerntestning i form af online videokonferencer og vil tage mellem 30 og 40 minutter.

Det situationsbaserede interview om generelle kompetencer vil teste en række generelle kompetencer (analyse og problemløsning, læring og udvikling, prioritering og organisation, modstandsdygtighed, samarbejde og lederevner) gennem spørgsmål til ansøgerne om, hvordan de vil reagere i en bestemt situation. Interviewet består af et personligt onlinemøde med en uddannet interviewer, som i efter et semistruktureret manuskript giver yderligere oplysninger under samtalen.

Som hjælp til ansøgernes forberedelse vil de omkring to til tre uger inden den periode, hvor det situationsbaserede interview om generelle kompetencer vil finde sted, modtage en skriftlig opgave og baggrundsinformation. I forbindelse med opgaven vil ansøgerne blive bedt om at overtage en kollegas arbejde og påtage sig ansvaret for forskellige opgaver og situationer, der skal drøftes under samtalen. Interviewet vil også omfatte yderligere situationer, der ikke er baseret på opgaven. Ansøgerne må bruge den skriftlige opgave og baggrundsoplysningerne under samtalen.

Ansøgerne vil blive interviewet af en EU-medarbejder. To medlemmer af udvælgelseskomitéen vil observere og vurdere hver ansøgers præstation og tildele point inden for de kompetencer, der er omfattet af prøven. Intervieweren deltager ikke i vurderingen af ansøgeren.

5.

Ansøgere, der endnu ikke har gennemført multiple choice-prøverne på computer, skal gennemføre dem i EPSO's godkendte testcentre. Ansøgerne vil kunne vælge mellem et lang række godkendte testcentre både i Europa og rundt om i verden. Alle sundhedsforanstaltninger, der er nødvendige for at gennemføre prøven i disse prøvecentre, vil blive truffet. Ansøgerne indkaldes separat til disse prøver via deres EPSO-konto.

---